UBERA ARANZETA (EH Bildu, 2015-04-23):
Mahaiburu andrea, legebiltzarkideok, sailburuok, egun on guztioi.
Beno, lehenik eta behin gure babesa eta elkartasuna gaur greban dauden Osakidetzako langileei eta kalitatezko osasun zerbitzu baten alde egunerokoan lanean diharduten guztiei.
Guk Osakidetza osasun sistema publikoa onkologian ere erreferentea izatea nahi dugu. Guk erreferentziazko puntako Osakidetza bat nahi dugu, sistema publiko bat nahi dugu, bai diagnostikoan, bai tratamenduan eta ikerkuntzan ere, iruditzen zaigulako hiru esparru horiek elkar lotuta eta uztartuta doazela.
Eta horretarako, zalantzarik gabe, ditugun baliabide guztiak probestu behar ditugu eta zalantzarik gabe onkologian erreferenteak izan nahi badugu, puntakoak izan nahi badugu, ba Onkologikoa behar beharrezkoa dugu.
Bitartekoak baditugu, beraz gezurra da bitartekorik ez dugula. Badugu diru publikoa eta azpiegitura ere, Donostiako Ospitalearen ondoan eraikin berri-berri bat dugu behar den bezala probestua eta erabilia ez dagoena.
Gogoratu Onkologikoa jatorriz, izaeraz, bokazioz eta helburuz publikoa dela, erakunde publikoen bidez sortua izan zela minbiziaren arretarako ospitale monografiko gisa. Diru publikoa erabiltzen dela berorren jarduera eta mantenimendurako, % 80 eta 85 artean. Erraz esaten da baina urte batean 23 milioi euro eta bost urtetan 115 milioi euro.
Imajinatu diru hori onkologian Osakidetzako ospitale publiko batean inbertituko bagenu. Imajinatzen zarete zer suposatuko lukeen?
Baina Onkologikoan inbertitzen ari gara, publikoa da baina ez Osakidetzakoa. Hori ere argi geratu dadila.
Jarri pentsatzen. Egunen batean Onkologikoa Fundazioak erabakiko balu ez zaiola interesatzen Osasun Sailarekin inolako hitzarmenik eta itxi edo beste helburu batzuetara dedikatzen dela, urteetako lana zaborretara botatzea izango litzateke.
Hori al da estrategikoki jokatzea? Hori da Gobernu honek pentsatzen duena estrategikoki jokatzea dela? Zoritxarrez momentu honetan arriskua areagotu egin da Onkologikoa pribatizatzeko eta zentro monografikoa izateari uzteko.
Eta arriskua errealitate bilakatzen ari da eta ez da hori EH Bilduk esaten duelako. Hemen, batzordean izan genituen bertako langileak ere. Eta gainera abiadura handian ematen ari da Jaurlaritzaren konplizitatearekin eta espazioen okupazioarekin, atzeko atetik.
Aurreko batean esaten genuen Gobernu honek Onkologikoa Osakidetzan integratzeari uko egiten baldin badio ere ba etorkizun batetan hurrengo gobernu batek integratuko lukeela. Horrela pentsatzen dugu eta egunen batetan iritsiko dela momentu hori. Baina momentu honetan kezka areagotu egin zaigu eta ez gaude hain ziur hori horrela izango denik okupak sartu direlako Onkologikoan eta ondorioz pribatizazioa azkartzen ari delako, denbora aurka dugulako.
Okupei ateak ireki zaizkie espazioak bereganatzeko eta konturatzen garenerako berandu izango da eta orduan Osasun Sailak esango digu ezin dela ezer egin. Eta zer? Eta zer jarraituko du herritarrak albo batera utzita diru publikoa esku pribatuetan uzten batzuei negozioa bermatzeko? Gu ez gaude okupen aurka, baina espazioak pribatizatzeko eta diru publikoa negozioa egiteko okupazioaren aurka gaude, okupa mota horien aurka gaude.
Eta horretan jardun momentu honetan Onkologiko Institutoaren fundazioa eta beronen kudeatzaileak sortu duten marka berri baten bidez, Logic markaren bidez.
Eta indarrean dagoen hitzarmena dagoeneko ez da baliagarria Onkologikoari etorkizuna bermatzeko. Ez du bermatzen Onkologikoaren estabilitatea eta etorkizuna hainbeste aldarrikatzen den bezala Osasun Sailaren aldetik.
Beraz zuen esku dago, EAJren esku dago, Gobernu honen esku dago, Darpón jauna, zure esku dago eta bi aukera dituzue. Bata orain arte bezala jarraitu, Parlamentuan onartutakoari uko eginez eta bizkarra emanez eta horrela Onkologikoa heriotzera kondenatuz; edo Legebiltzar honetan onartutakoa indarrean jarri eta horrela benetan Osakidetza onkologian erreferentziala, puntakoa bilakatzeko.
Eta guk pentsatzen dugu hori posible dela eta Osakidetzan Onkologikoa (...) zentro monografikoa izatea ba funtsezkoa litzateke, aberastuko luke eta ikaragarrizko sarea bilakatuko litzateke, koordinatua, protokoloekin... Hainbat gauza egin daitezke benetan eta gure eskura egongo lirateke hainbat eta hainbat errekurtso.
Eta horrela herritarrei guztiei, berdin delarik bakoitzaren maila ekonomikoa, minbiziaren gaixotasunaren aurrean ere bermatuko genieke kalitatezko diagnostiko bat, arreta eta abar eta abar.
Eta guk gaurkoan ekarri duguna da proposamen batzuk. Proposamen batzuk, proposamen praktikoak, urratsak emateko eta zuek bat egiten duzue integrazio funtzional hori ere azkartzeko eta bideratzeko, ze erraza da esatea integrazio funtzionalaren alde zaudetela, baina hor ikusi da enpresa pribatuak sartu direnetik bidean hari ziren urratsak geratzen joan direla eta nolabait dena geratua dagoela.
Eta gaur besteak beste, eskatzen duguna da zuek ustez ados zaudeten neurri horiek praktikara eramatea, onartzea, indartzea eta bultza egitea. Eta horretarako azkenean bitartekoak jartzea.
Bukatzeko egingo dudana da irakurri ikusteko zeintzuk diren mahai gainean jartzen ditugun urratsak, azkenean erreferentzialtasun hori bilakatzeko bitarteko horeik gure profesionalen esku uzteko, benetan aipatu dugun bezala Osakidetza onkologian erreferentziala bilakatzeko.
Erderaz irakurriko dut. Dei egiten diogu Jaurlaritzari... "Con objeto de que el área de oncología de Osakidetza se convierta en un referente integral y mientras se ejecute la negociación...". Hori egintzat ematen dugu, hori bideratuko da, orain edo aurrerago beste gobernu batek, hori egingo da zuek ez baduzue egiten. Eta agian behartuak egongo zarete, baina kontuz, denbora aurka daukagu.
"Mientras se ejecute la negociación que el Parlamento aprobó, acelerar la integración funcional mediante la creación de equipos conjuntos de trabajo procedentes de ambos hospitales, tanto en aquellas áreas que ya han alcanzado protocolos comunes, como las áreas donde aún no existen protocolos de trabajo conjuntos entre ambos centros.
"Y para ello, abrir la posibilidad de usar los espacios y servicios del instituto Onkologikoa a los médicos del Hospital Donostia, priorizando y mejorando así este espacio y los usos públicos del instituto Onkologikoa y reforzando su beneficio social".
Iruditzen zait hori zentzuskoa eta oso logikoa dela.
Bigarren puntua: "Con la finalidad de facilitar una integración no traumática y ágil, además de incrementar los espacios comunes de trabajo que permita la conciliación de las culturas de trabajo tanto de Osakidetza, como del instituto Onkologikoa, que Osakidetza defina y ponga en marcha un plan estratégico en el plazo de tres meses, bajo la dirección de los responsables de los servicios médicos de ambas áreas".
Beraz akordioa bilatzen dugu, bertan dauden profesionalen konplizitatea bilatzen dugu eta ez gaude hemen erabaki traumatiko bat ezarri nahian.
Eta hirugarrena, integrazioa azkartzeko eta laguntzeko: "Retirar el límite de financiación anual al convenio suscrito entre la Fundación Kutxa y el Departamento de Salud, de forma que el servicio público prestado se financie".
Ulertzen dugulako Onkologikoa publikoa dela, guztiona dela, erakunde publikoak sortua eta guztion diruarekin eraikitzen joan dena.
Eskerrik asko.